CELEX: 62015TN0554
Language: fi
Date: 2015-09-25 00:00:00
Title: Asia T-554/15: Kanne 25.9.2015 – Unkari v. komissio

30.11.2015   
            
            
               FI
            
            
               Euroopan unionin virallinen lehti
            
            
               C 398/62
            
         Kanne 25.9.2015 – Unkari v. komissio
   (Asia T-554/15)
   (2015/C 398/76)
   Oikeudenkäyntikieli: unkari
   
      Asianosaiset
   
   
      Kantaja: Unkari (asiamiehet: M. Z. Fehér ja G. Koós)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Kumoamaan Unkarin tupakkateollisuusyritysten terveydenhoitomaksusta 15.7.2015 annetun komission päätöksen C(2015) 4805 niiltä osin kuin sillä keskeytetään Unkarin parlamentin tupakkateollisuusyritysten vuoden 2015 terveydenhoitomaksujen hyväksymisestä antamassa vuoden 2014 laissa nro XCIV säädettyjen progressiivisen verokannan ja investointeja koskevien verovähennysten soveltaminen,
            
         
               —
            
            
               Velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu harkintavallan väärinkäyttöön, ilmeiseen arviointivirheeseen ja suhteellisuusperiaatteen loukkaamiseen
               
                           —
                        
                        
                           Kantaja väittää aluksi, että komissio on tehnyt ilmeisen arviointivirheen keskeyttämisestä määrätessään ja että näin menetellessään se on ylittänyt harkintavaltansa rajat ja samalla loukannut suhteellisuusperiaatetta.
                        
                     
         
               2)
            
            
               Toinen kanneperuste, joka perustuu syrjintäkiellon periaatteen ja yhdenvertaista kohtelua koskevan periaatteen loukkaamiseen
               
                           —
                        
                        
                           Toiseksi kantaja väittää, että komission keskeyttämiseen liittyvää käytäntöä voidaan pitää epäjohdonmukaisena ja että sillä aiheutetaan syrjintäkiellon periaatteen ja yhdenvertaista kohtelua koskevan periaatteen loukkaaminen.
                        
                     
         
               3)
            
            
               Kolmas kanneperuste, joka perustuu perusteluvelvollisuuden noudattamatta jättämiseen ja hyvän hallinnon periaatteen sekä puolustautumisoikeuksien loukkaamiseen.
               
                           —
                        
                        
                           Kolmanneksi kantaja tuo muun muassa esille näkemyksensä, jonka mukaan komissio ei keskeyttämisestä määrätessään noudattanut perusteluvelvollisuuttaan.
                        
                     
         
               4)
            
            
               Neljäs kanneperuste, joka perustuu vilpittömän yhteistyön velvoitteeseen ja oikeuteen saada tehokasta oikeussuojaa
               
                           —
                        
                        
                           Kantaja väittää, että komission keskeyttämismääräyksellä loukataan perustavanlaatuisia oikeudellisia takeita kuten velvollisuutta vilpittömään yhteistyöhön ja oikeutta tehokkaaseen oikeussuojaan.
                        
                     
         
               5)
            
            
               Viides kanneperuste, joka perustuu päätöksen määräysten ristiriitaisuuteen ja sen epätäsmällisyyteen
               
                           —
                        
                        
                           Kantaja toteaa, ettei komissio keskeyttämisestä määrätessään sen mielestä ottanut huomioon, että silloin kun kyse on itseverotuksesta, Unkarin viranomaiset eivät kykene estämään väitetyn tuen myöntämistä, ja että päätös on lisäksi ristiriitainen keskeyttämisen kohteen osalta. Komissio ei ole siis määrännyt yksiselitteistä menettelynormia, jonka puitteissa Unkarin viranomaisten olisi pantava päätös täytäntöön.